മന്ത്രി ശിവന്കുട്ടിയെ പരസ്യവിചാരണ ചെയ്തു കെഎസ്യു കൊച്ചി: നിയമസഭ കൈയാങ്കളി കേസില് വിചാരണ നേരിടുന്ന മന്ത്രി വി. ശിവന്കുട്ടി രാജിവയ്ക്കണമെന്നാവശ്യപ്പെട്ട് കെഎസ്യു ജില്ലാ കമ്മിറ്റിയുടെ നേതൃത്വത്തില് മന്ത്രിയെ പരസ്യവിചാരണ ചെയ്തു. കണയന്നൂര് താലൂക്ക് ഓഫീസിന് മുന്നില് നടന്ന പരിപാടി കെഎസ്യു സംസ്ഥാന പ്രസിഡന്റ് കെ.എം. അഭിജിത് ഉദ്ഘാടനം ചെയ്തു. അക്രമത്തിന് നേതൃത്വം നല്കിയ മന്ത്രിയെ സംരക്ഷിക്കുന്നതിലൂടെ സര്ക്കാര് ഒരു തലമുറയെ ഗുണ്ടായിസത്തിലേക്ക് നയിക്കാനാണ് ശ്രമിക്കുന്നതെന്ന് അഭിജിത് പറഞ്ഞു. ജില്ലാ പ്രസിഡന്റ് അലോഷ്യസ് സേവ്യര് അധ്യക്ഷത വഹിച്ചു. ഡിസിസി ഓഫീസിനു മുന്നില്നിന്നു പ്രകടനമായി താലൂക്ക് ഓഫീസിലേക്കെത്തിയ പ്രവര്ത്തകരെ പോലീസ് മഹാരാജാസ് കോളജിന് സമീരം ബാരിക്കേഡ് ഉപയോഗിച്ച് തടഞ്ഞു. പ്രവര്ത്തകരും പോലീസും തമ്മിലുണ്ടായ വാക്കേറ്റത്തിനിടെ പോലീസ് ജലപീരങ്കി പ്രയോഗിച്ചു. പ്രവര്ത്തകരെ പിന്നീട് അറസ്റ്റ് ചെയ്തു നീക്കി.